Prince

Dr **Prince** (* 7. Juni 1958 z Minneapolis, Minnesota as **Prince Rogers Nelson**; † 21. April 2016 z Chanhassen, Minnesota) isch en US-amerikanische Sänger, Kompenischt, Songwriter, Musikproduzänt un Multiinschtrumäntalischt gsii.

## Iberblick
Dr Prince het syter anne 1978 im Musikgschäft gschafft. Vor allem in dr 1980er Johr het er e große Yyfluss ghaa uf di international Musikszene, indem er unterschidligi Musikgenre mitenander kombiniert het. Di stilistisch Spannbraiti vu syre Musik isch vu R&B, Funk, Soul, Pop un Rock iber Blues bis zum Jazz gange. Syni Liedtäxt het er sälber gschribe, derzue het er si sälber kompeniert, arranschiert un produziert. Är het e Huffe Inschtrumänt gspiilt, wie Gitarre, E-Bass, Klavier, Keyboard un Schlagzyg. Bi dr maischte vu syne Studioufnahme het er alli Inschtrumänt sälber gspiilt.

Dr international Durbruch het dr Prince anne 1984 mit em Film, dr Single un em Album *Purple Rain* gschafft. Är het wältwyt iber 100 Millione Tondreger verchauft un het sibe Grammy Award, 1985 en Oscar un 2007 e Golden Globe Award gwunne. 2004 isch er in d Rock and Roll Hall of Fame ufgnuu wore.

Syt dr 1990er Johr het dr Prince entschiden fir d Rächt an sym gaischte Aigetum gfochte, unter anderem mit sym Widerstand gege Schallplattefirme. Wäge Differänze mit syre domolige Plattefirma Warner Bros. Records het dr Prince vu 1993 bis 2000 sy Chinschtlernamen abglait. Um des Zyt het er statt däm e Symbol as Pseudonym drait un isch vylmol „The Artist Formerly Known As Prince“ (Dr Chinschtler, wu friejer bekannt gsii isch as Prince) gnännt wore. Noch em Verdragsänd mit Warner Bros. Records het er si ab Mai 2000 wider Prince gnännt.

Aafangs 21. Johrhundert het si dr Prince allmee vu dr Musikinduschtry abgränzt un het uukonventionälli Verdribskanäl fir syni Tondreger brucht. E Dail vu syne Albe het mer zytwys nume iber s Internet oder as Bylag vu Zytige iberchuu. Im April 2014 hän Warner Bros. Records un dr Prince e Verdrag unterzaichnet, wu em Musiker d Urheberrächt an syne Lieder gsicheret het. Är isch am 21. April 2016 im Alter vu 57 Johr gstorbe.

## Diskografy
### Studioalbe

### Kompilatione un Live-Albe (Uuswahl)
* 1993: *The Hits/The B-Sides*
* 1993: *TThe Hits 1*
* 1993: *The Hits 2*
* 2001: *The Very Best of Prince*
* 2002: *One Nite Alone&nbsp;… Live!*
* 2006: *Ultimate*
* 2008: *Indigo Nights*

## Literatur
* Jake Brown: *Prince In The Studio (1975–1995).* Colossus Books, Phoenix 2010, ISBN 978-0-9790976-6-9, .
* Jason Draper: *Chaos, Disorder, And Revolution.* Backbeat Books, New York 2011, ISBN 978-0-87930-961-9, .
* Jason Draper: *Prince – Life & Times.* Jawbone Press, London 2008, ISBN 978-1-906002-18-3, .
* Jon Ewing: *Prince – CD Books*: Carlton Books, Rastatt 1994, ISBN 3-8118-3986-1, .
* Alex Hahn: *Besessen – Das turbulente Leben von Prince.* Hannibal, Höfen 2006, ISBN 3-85445-262-4, .
* Dave Hill: *Prince – A Pop Life.* Droemer Knaur, München 1989, ISBN 3-426-04036-0, .
* Roland Mischke: *Vom Nobody zum Pop-Prinzen.* Gustav Lübbe Verlag, Bergisch Gladbach 1989, ISBN 3-404-61157-8, .
* Per Nilsen: *DanceMusicSexRomance – Prince: The First Decade.* Firefly Publishing, London 1999, ISBN 0-946719-23-3, .
* Ronin Ro: *Prince – Inside The Music And The Masks.* St. Martin’s Press, New York 2011, ISBN 978-0-312-38300-8, .
* Jürgen Seibold: *Prince.* Verlagsunion Erich Pabel-Arthur Moewig, Rastatt 1991, ISBN 3-8118-3078-3, .
* Matt Thorne: *Prince.* Faber and Faber, London 2012, ISBN 978-0-571-27349-2, .
* Touré: *I Would Die 4 U – Why Prince Became an Icon.* Atria Books, New York 2013, ISBN 978-1-4767-0549-1, .
* Uptown: *The Vault – The Definitive Guide to the Musical World of Prince.* Nilsen Publishing, Linköping 2004, ISBN 91-631-5482-X, .

## Weblink

* 
* 

## Fueßnote